Деница Минчева
Малък залез в душата ми пръска искри…

chitanka.info

Малък залез в душата ми пръска искри.

Тъжен залез на вчерашна вяра.

аз не искам да слушам познати лъжи,

но не искам и теб да те няма.

Във душата ми болка се бори с любов

и отварят се минали рани.

Избледняват чертите ти в изгрева нов,

но отдавна те в мен са вчертани.

Има пътища водещи много далеч.

Има лодки от бриз разлюляни.

Има пламък изгарящ ме в огнена пещ,

но те няма до мен да застанеш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.